b'\n_START_ARTICLE_\nEl\xc3\xa4intarhanajot 1937\n_START_SECTION_\nPred dirko\n_START_PARAGRAPH_\nNa dan dirke se je ob stezi zbralo 40.000 gledalcev, ki so pri\xc4\x8dakovali dvoboj med Hansem Rueschem in Eugenom Bj\xc3\xb8rnstadom in njunima dirkalnikoma Alfa Romeo. Toda na razo\xc4\x8daranje gledalcev se je Bj\xc3\xb8rnstad odlo\xc4\x8dil \xc5\xa1tartati v dirkalniku ERA A, tako je Ruesch z lahkoto osvojil najbolj\xc5\xa1i \xc5\xa1tartni polo\xc5\xbeaj. Karl-Emil Rolander se je po\xc5\xa1kodoval na prostem treningu, ko je njegov dirkalnik obrnilo, pri tem pa je z rokami drsal po asfaltu, zdravnik mu je prepovedal nastop na dirki. Helmer Carlsson-Alsed je imel te\xc5\xbeave s pritiskom olja na svojem dirkalniku Alfa Romeo Monza, ker je bila nova \xc4\x8drpalka zamujala, je prevzel Rolanderjev dirkalnik.\n_START_SECTION_\nDirka\n_START_PARAGRAPH_\nNa \xc5\xa1tartu je povedel Ruesch, sledili so mu Bj\xc3\xb8rnstad, Karl Ebb, Alexi Patama, Carlsson, Karl-Gustav Sundstedt, Helge Hallman in Emil Elo. Bj\xc3\xb8rnstad je o\xc4\x8ditno nepravilno zapiral Ebb in je bil blizu opozorila komisarjev dirke, toda v petem krogu ga je Ebb le uspel prehiteti, Ruesch pa je imel tedaj \xc5\xbee petnajst sekund prednosti. V istem krogu je tudi Carlsson prehitel Patama, v nadaljevanju pa so dirka\xc4\x8di le zadr\xc5\xbeali svoja mesta. V desetem krogu se je Rueschova se je prednost pove\xc4\x8dala na petindvajset sekund, v petnajstem na \xc5\xa1estintrideset, v dvajsetem na enain\xc5\xa1tirideset, na cilju pa je zna\xc5\xa1ala sedemin\xc5\xa1tirideset in pol sekunde. Lokalni junak Ebb je bil drugi, lanski zmagovalec Bj\xc3\xb8rnstad pa tretji.'